open-index/open-wikipedia-markdown huggingface dataset:
Kostol svätého Martina (Vinosady)

**Kostol svätého Martina** je rímskokatolícky kostol v obci Vinosady v miestnej časti Veľké Tŕnie. Bol postavený v 19. storočí na mieste starého gotického chrámu.

V kostole sa nachádza niekoľko významných historických pamiatok. Medzi najvýznamnejšie patrí barokový hlavný oltár, oltár Najsvätejšieho Srdca Ježišovho a organ.

V rokoch 1935 – 1936 prešiel dôkladnou opravou, bola zrekonštruovaná omietka a interiér bol vymaľovaný. V rokoch 1947 - 1948 sa poškodila oporná stena kostola, ktorú však miestni veriaci opravili. Druhý oporný pilier zostáva o 1 m nižšie.

## Iné projekty

## Externé odkazy
*Oficiálna stránka obce Vinosady

Kategória:Vinosady
Vinosady
Vinosady
Vinosady
Dlhodobý hmotný majetok

**Dlhodobý hmotný majetok** (skr. DHM; do roku 2002 **hmotný investičný majetok**, skr. HIM) je položka súvahy - podľa slovenskej právnej úpravy definovaná ako hmotný majetok, ktorého doba použiteľnosti, dohodnutá doba splatnosti alebo vyrovnania iným spôsobom pri vzniku účtovného prípadu je dlhšia ako jeden rok (365 dní).

Zahŕňa najmä pozemky, stavby, samostatné hnuteľné veci a súbory hnuteľných vecí, pestovateľské celky trvalých porastov a základné stádo a ťažné zvieratá. 

## Externé odkazy
*http://www.porada.sk/t45625-dlhodoby-hmotny-majetok.html

Kategória:Účtovníctvo
Historizmus (umenie)

náhľad|John Constable: ''Voz na seno''
**Historizmus** je umelecký štýl (hlavne v architektúre), ktorý sa objavil v 19. storočí. Výtvarne sa inšpiroval historickými slohmi: románskym, gotickým, barokovým, renesančným a klasicistickým, prípadne niektorou z lokálnych odnoží slohu (napr. anglická gotika).

V architektúre však historizmus používal vtedajšie stavebné postupy a technológie a estetikou historických slohov sa len inšpiroval. Na sakrálnych stavbách sa prejavovali najmä prvky románskeho a gotického slohu, v prípade svetských stavieb to boli hlavne renesančné a barokové prvky.

V maliarstve sa historizmus prejavoval napríklad v tvorbe neorafaelistov, ktorí sa inšpirovali anglickou a holandskou maľbou. Predstaviteľom historizmu v maliarstve je napríklad John Constable, ktorého sklon k historizmu sa prejavil napríklad v diele *Voz na seno* z roku 1821.

Kategória:Umenie
DHM

**DHM** môže byť:
* v biológii: skratka pre digitálnu holografickú mikroskopiu, pozri digitálna holografická mikroskopia
* v daňovom práve na Slovensku (od roku 2002): skratka pre dlhodobý hmotný majetok, pozri dlhodobý hmotný majetok
* v jazykovede: kód ISO 639 pre zembštinu (jazyk patriaci medzi bantuské jazyky), pozri zembština
* v železničnej doprave:
** v Austrálii: kód pre Železničnú stanicu Dulwich Hill na predmestí Sydney v Novom Južnom Walese, pozri Železničná stanica Dulwich Hill
** v Spojenom kráľovstve: kód pre Železničnú stanicu Durham v meste Durham v Anglicku, pozri Železničná stanica Durham
** v Spojených štátoch: kód Amtraku pre Železničnú stanicu Durham–University of New Hampshire v meste Durham v štáte New Hampshire, pozri Železničná stanica Durham–University of New Hampshire
* v letectve: skratka IATA pre Letisko Kángra nachádzajúce sa pri mestách Kángra a Dharmšála v štáte Himáčalpradéš v Indii, pozri Letisko Kángra
* v hudbe: skratka pre Deutsche Harmonia Mundi (nemecká nahrávacia značka pre klasickú hudbu pôsobiaca od roku 1958), pozri Deutsche Harmonia Mundi
* skratka pre Deutsches Historisches Museum (Nemecké historické múzeum, založené v roku 1987 v Berlíne v Nemecku), pozri Deutsches Historisches Museum
Pole aerial photography

**Pole (aerial) photography**  alebo **mast photography** (doslova *stožiarová fotografia*) alebo **telescopic pole photography** (doslova *fotografia z teleskopickej tyče*) je druh výškového fotografovania. Princíp spočíva v umiestnení fotoaparátu na vrchol teleskopického stožiara. 

Stožiar sa vysúva do výšky (zhruba do 20 m) buď manuálne alebo pneumaticky. Samotný fotoaparát je diaľkovo ovládaný zo zeme. Operátor ovláda otáčanie okolo zvislej a vodorovnej osi a samozrejme spúšť fotoaparátu.
Pohľad z vtáčej perspektívy umožňuje zachytiť objekt alebo udalosť veľmi atraktívnym spôsobom. Výhodou oproti leteckým záberom je lepšie zachytenie detailov a lepšia efektivita samotného procesu fotografovania.

Výškové fotografie slúžia ako výrazný marketingový prostriedok  pri tvorbe webstránok, letákov, bilboardov atd.

Hlavné oblasti využitia:
* realitné kancelárie
* autopredajcovia
* záhradní architekti
* projektanti stavebných diel
* hotely, penzióny, reštaurácie
* stavebné spoločnosti
* turistické informačné agentúry
* poisťovacie spoločnosti
* športové a spoločenské podujatia
* archeológovia
* znalci v odbore dopravných nehôd
* dopravné spoločnosti
* skupinové fotografie osôb /školy, svadby, firemné akcie/

Kategória:Fotografia
Gerecse (pohorie)

**Gerecse** alebo **Gerecse hegység** (po slovensky zriedkavo *Gereče*) je krasové pohorie v Maďarsku v Komárňansko-ostrihomskej župe. Má rozlohu . Najvyšší bod je Nagy-Gerecse s výškou  Nachádza sa tu 200 jaskýň.

Názov pochádza zo slovanského slova *Griča* vo význame kopec, vrch (porov. slovenské Hričov, južnoslovanské Griče ap.)

## Rozdelenie
* Nyugati-Gerecse
* Középső-Gerecse (=Magas Gerecse)
* Keleti-Gerecse
* Déli-Gerecse
## Dlhšie jaskyne
* Jaskyňa Pisznice- dĺžka: 
* Jaskyňa Selim - dĺžka: 
* Jaskyňa Jankovich- dĺžka: 

## Iné projekty

## Zdroj
* 

Kategória:Pohoria v Maďarsku
Princíp nezávislého vzťahu

**Princíp nezávislého vzťahu** (angl. *arm's length principle* - doslova "princíp (vykonania) s určitým odstupom/od tela") je princíp oceňovania, podľa ktorého sa transakcia medzi závislými osobami (definíciu pozri napr. v slovenskom zákone o dani z príjmov) oceňuje tak, ako keby sa bola uskutočnila medzi nezávislými osobami konajúcimi vo svojom najlepšom záujme. 

Princíp sa používa najmä v oblasti zdaňovania podnikov majúcich dcéry a pod. vo viacerých štátoch. 

## Externé odkazy
*http://stats.oecd.org/glossary/detail.asp?ID=7245 
*http://www.ustransferpricing.com/arms_length_principle.html
*http://podnikanie.etrend.sk/podnikanie-uctovnictvo-a-dane/zdanovanie-zisku-prepojenych-spolocnosti.html

Kategória:Dane
Kategória:Účtovníctvo
Mužská štvorhra na Serbia Open 2010

**Mužská štvorhra na Serbia Open 2010** sa hrala ako súčasť Serbia Open 2010 od 3. do 9. mája 2010. Titul získali Mexičan Santiago González a Američan Travis Rettenmaier, ktorí vo finále porazili poľský pár Tomasz Bednarek, Mateusz Kowalczyk 7-66 6-1. Pre S. Gonzáleza a T. Rettenmaiera to bol prvý titul vo štvorhre na okruhu ATP. 

## Nasadení

# Johan Brunström /  Jean-Julien Rojer (Semifinále)
# Ross Hutchins /  Jordan Kerr (Semifinále)


 Sebastián Prieto /  Rogier Wassen (1. kolo)
 Leonardo Mayer /  Horacio Zeballos (Štvrťfinále)


## Výsledky
### Legenda
* Q = Kvalifikant
* WC = Divoká karta
* LL = Lucky Loser
* r = skreč

### Zápasy

## Externé odkazy
* Pavúk turnaja

Kategória:Serbia Open 2010
Gerecse

**Gerecse** môže byť:
*pohorie v Maďarsku, pozri Gerecse (pohorie)
*časť Budapešti, pozri Gerecse (Budapešť)
Hotel Vancouver

**Hotel Vancouver** (ktorého oficiálne pomenovanie je **Fairmont Hotel Vancouver**) je hotel v Britskej Kolumbii situovaný vo vancouverskom downtovne na rohu ulíc West Georgia Street a Burrard Street. 

## Dejiny hotela
Hotel je vysoký 111 metrov, má 17 poschodí, jeho architektmi boli John S. Archibald a John Schofield. Súčasťou Canadien Pacific Hotels sa stal v roku 1988 po tom, čo táto spoločnosť odkúpila sieť hotelov CN Hotels. Canadien Pacific Hotels sa neskôr premenovala na Fairmont Hotels and Resorts.

thumb|left|Pohľad na hotel z Georgia Street
Je to tretí vancouverský hotel s týmto názvom, otvorený bol v máji 1939. Prvé dva rovnomenné hotely sa nachádzali na južnej strane ulice West Georgia Street medzi ulicami Howe Street a Granville Street. 

Až do otvorenia CBC Regional Broadcast Centre v 70. rokoch sa kancelárie a vysielacie štúdiá vancouverskej pobočky CBC nachádzali na medziposchodí hotela, smerom na roh ulíc Hornby Street a Georgia Street. Na prízemí sa nachádzalo veľké zvukové štúdio postavené v štýle art deco, ktoré sa používalo pre rozhlasové muzikálové vysielanie.

## Referencie

## Externé odkazy
* Oficiálna stránka 
* Hotel Vancouver na emporis.com 

Kategória:Stavby vo Vancouveri
Kategória:Hotely v Kanade
Kategória:Architektúra z 1939
Výškové fotografovanie

**Výškové fotografovanie** alebo **výšková fotografia** (angl. *elevated photography, low-level aerial photography*) je fotografovanie uskutočňované z teleskopického stožiara (pole aerial photography), zdvižnej plošiny, šarkana a pod., teda zo vzduchu, ale s pomocou zariadenia zdvíhajúceho od zeme a so zemou spojeného. 

## Externé odkazy
*http://www.aboveitallphoto.com/types-of-aerial-photography

Kategória:Fotografia
Ben Kingsley

Sir **Ben Kingsley**, rodné meno **Krishna Pandit Bhanji** (* 31. december 1943, Scarborough, Spojené kráľovstvo) je britský herec. 

Medzi jeho najznámejšie a najslávnejšie úlohy patrí postava Mahátma Gándhího z filmu *[[Gándhí (film)|Gándhí]]* z roku 1983, za ktorú dostal cenu Americkej filmovej akadémie Oscar. V roku 2010 mu bola udelená hviezda na Hollywoodskom chodníku slávy a v roku 2013 získal cenu Britannia Award.

## Iné projekty

## Externé odkazy
* 
* 
* Filmová databáze
* Il canto sospeso

## Zdroj

Kategória:Anglickí dabingoví herci
Kategória:Anglickí divadelní herci
Kategória:Anglickí filmoví herci
Kategória:Anglickí televízni herci
Kategória:Rozprávači audiokníh
Kategória:Držitelia Oscara za najlepší mužský herecký výkon v hlavnej úlohe
Kategória:Držitelia ceny Zlatý glóbus za najlepší mužský herecký výkon (dráma)
Kategória:Držitelia ceny BAFTA za najlepšieho herca v hlavnej úlohe
Kategória:Držitelia Critics' Choice Movie Awards
Kategória:Držitelia ceny Satellite Award
Kategória:Držitelia Screen Actors Guild Award
Kategória:Účastníci Medzinárodného filmového festivalu Karlovy Vary
Kategória:Anglické osobnosti indického pôvodu
Lotosový efekt

[náhľad|Mikroskopický pohľad na povrchu [List (botanika)|listu s vodou zoskupenou do guľôčok (3D počítačová grafika)]]
**Lotosový efekt** (nesprávne *lotusový efekt*) je fyzikálny jav spočívajúci v tom, že na niektorých typoch povrchov, vyznačujúcich sa superhydrofóbnosť, sa  voda zoskupuje do guľôčok, ktoré sa na povrchu nedokážu udržať, stekajú dole a pritom berú so sebou aj rôzne nečistoty. Jav je pomenovaný podľa rastlinného rodu lotos (*Nelumbo*), známeho ako symbol čistoty, ale možno ho pozorovať aj pri niektorých iných rastlinách (kapusta a pod.) a umelo vyrobených látkach. Prvýkrát jav skúmali Dettre a Johnson v roku 1964.

## Iné projekty

Kategória:Botanika
Kategória:Materiálová veda
Rēzekne

thumb|Zrúcanina hradu
50px|left|Erb

**Rēzekne** je mesto na východe Lotyšska (242 km východne od Rigy), s počtom obyvateľov 35 883 (2008) siedme najväčšie v krajine. Mestom preteká rovnomenná rieka. Nachádza sa na križovatke dôležitých železničných tratí Moskva-Riga a Varšava-Petrohrad.

## Partnerské mestá

*  Čenstochová, Poľsko
*  Vicebsk, Bielorusko
*  Arendal, Nórsko

## Galéria


File:Rėzeknė Cathedral.jpg|Rímskokatolícka katedrála
File:RezekneRuin.JPG|Zrúcanina hradu
File:Rezekne Orthodox church.jpg|Pravoslávny chrám
File:Rezekne Holy Trinity Church.jpg|Luteránsky kostol
File:Rezekne new bridge 1927.jpg|Most v roku 1927


## Iné projekty

Kategória:Mestá v Lotyšsku
Serbia Open

**Serbia Open** je tenisový turnaj ATP World Tour 250 series v srbskom meste Belehrad. Hrá sa na antuke. Turnaj sa odohral po prvýkrát v roku 2009 od 4. mája do 10. mája. Bol to prvý tenisový turnaj v Srbsku v histórii, táto krajina ešte nehostila ani ženský alebo mužský turnaj.  

Turnaj usporiada srbský profesionálny hráč Novak Đoković. Práva na turnaj odkúpil od holandského turnaja Dutch Open. Jeho strýko Goran je riaditeľom turnaja.

## Finálové výsledky
### Dvojhra

### Štvorhra

## Sponzory
### 2010
* Telekom Srbija
* Banca Intesa
* Megatrend Univerzitet
* Carlsberg
* Holiday Inn
* Atlas-FX
* Verano Motors
* Dunav Osiguranje
* Pošta Srbije
* Adidas
* Blic
* Radio Television of Serbia

## Externé odkazy
*Oficiálna webstránka


Kategória:Tenisové turnaje

Kategória:ATP Tour
Kategória:Šport v Belehrade
Paschal III.

**Paschal III.** (lat. *Paschalis Tertius*) vl. menom **Guido z Cremy** (* ? – † 20. september 1168, Rím) bol taliansky duchovný a protipápež pápeža Alexandra III. (od 22. apríla 1164 do 20. septembra 1168).

Bol druhým z radu protipápežov (celkom štyroch) zvolených proti riadnemu pápežovi Alexandrovi III. Za jeho voľbou stála procisárska strana Fridricha I. Barbarossu. 

Pochádzal z aristokratickej rodiny. Pôvodne bol kardinálom a kňazom kostola San Callisto v Ríme. Pôsobil v pápežských službách už za čias pápeža Inocenta II. K jeho zvoleniu ako nástupcu protipápeža Viktora IV. prispelo o. i. aj to, že patril k Viktorovým najvýraznejším podporovateľom. 22. apríla prebehla voľba a 26. bol v toskánskom meste Lucca vysvätený ako Paschal III.

Hlavného podporovateľa mal Paschal III. v osobe rímskeho cisára.  
Vrcholným prejavom cisárovej podpory Paschalovi bola Fridrichova verejná prísaha a záväzok, že nikdy neuzná Alexandra III. a vždy bude uznávať iba Paschala. V mene tejto prísahy vyžadoval cisár podporu pre Paschala aj od prelátov a ríšskych kniežat.

V júli 1167 Paschal sprevádzal svojho ochrancu na jeho vojenskom ťažení do Ríma. V obave o svoju bezpečnosť Alexander III. z mesta utiekol. 22. júla bol v Bazilike svätého Petra Paschal III. intronizovaný a 1. augusta tu sám korunoval Fridricha I. a jeho druhú manželku Beatrix.

Vzápätí po svojej intronizácii však Paschal v dôsledku vypuknutia malárie opustil Rím (spolu s cisárskymi vojskami). Späť sa vrátil až začiatkom nasledujúceho roku. V Ríme ho zastihli nálady obyvateľov vyjadrujúce podporu Alexandrovi III. Kvôli zaisteniu bezpečnosti sa Paschal uchýlil do pevnosti pri svätopeterskej bazilike, kde i koncom septembra 1168 zomrel.

## Zdroj
* 

Kategória:Úmrtia v 1168
Kategória:Protipápeži
Ursinus (protipápež)

**Ursinus** alebo **Ursicinus** († po 384) bol protipápežom pápeža Damaza I.

O jeho živote nie sú takmer žiadne informácie. Pôsobil v službách pápeža Libéria. V deň Libériovej smrti (24. septembra 366) ho skupina prívržencov zvolila za jeho nástupcu a takmer okamžite ho v bazilike Santa Maria Maggiore aj vysvätili. Rímska cirkev tak mala súčasne dvoch protipápežov (okrem Ursina i Félixa II.)

Niekdajší prívrženci Félixa II. zvolili Libériovým nástupcom diakona Damaza (ako riadne zvolený pápež Damazus I.; vysviacka 1. októbra 366). Ten, v snahe zabezpečiť si svoju pozíciu, pomocou najatých rebelov vyvolal v Ríme krvavé pouličné boje. Ich výsledkom bolo vyhnanie Ursina a jeho prívržencov z mesta. Späť sa vrátili na príkaz cisára Valentiniána I., ktorý im po prísľube zachovania pokoja povolil návrat.

15. septembra nasledujúceho roku Ursinus vstúpil do mesta. Vzápätí však jeho pričinením opäť prepukli boje, ktoré vyústili v Ursinovo nové vyhnanstvo (tentoraz do Galie). Po zákaze vstupu do Ríma a do jeho predmestí sa ursiniáni usadili v severnej Itálii. Ani tu neostali dlho. Po Ursinovom vznesení nepravdivého obvinenia na pápeža Damaza I. bolo mu nariadené vyhostenie do Kolína. Odtiaľ podnikal kroky s nádejou, že sa dostane na pápežský trón (najmä po Damazovej smrti v decembri 384). Jeho túžba sa však nenaplnila, pretože zásluhou svojich odporcov bol za Damazovho nástupcu zvolený Siricius.

## Zdroj
* 

Kategória:Protipápeži
Filip (protipápež)

**Filip** (lat. *Philippus*) bol taliansky duchovný a protipápež (iba jediný deň – 31. júla 768).

Okrem toho, že sa stal protipápežom iba na jediný deň, nie je o ňom nič známe. 31. júla 768 sa dostal na čelo rímskej cirkvi, keď deň predtým Rím padol do rúk longobardských vojsk. Vo väzení sa na príkaz ich kráľa Desideria ocitol uchvatiteľský protipápež Konštantín II. Vtedy Rimania ustanovili na jeho miesto Filipa, kaplána kláštora San Vito. Odviedli ho do Lateránskej baziliky kde bol vykonaný intronizačný obrad.

Na čele cirkvi sa udržal iba niekoľko hodín. Počas hostiny ho skupina odporcov longobardského kráľa vyviedla z Lateránskeho paláca a vrátila späť do kláštora. 

## Zdroj
* 

Kategória:Protipápeži
Vértes (pohorie)

**Vértes** alebo **Vértes hegység** alebo **Vertešské vrchy** je krasové pohorie v Maďarsku v Komárňansko-ostrihomskej župe a Stoličnobelehradskej župe. Má rozlohu . Najvyšší bod je Nagy-Csákány s výškou  Bol tu založený prvý maďarský prírodný park - Vértesský prírodný park (2005).

Zodpovedá časti Zadunajského stredohoria medzi Bakony a Gerecse. Názov pravdepodobne pochádza z maďarského slova *vért* (štít). Podľa legendy tu v roku 1051 Nemci odhadzovali svoje štíty.

Nachádza sa tu 72 jaskýň.

## Hrady a zámky
* Várgesztes
* Hrad Vitány
* Csákvár
* Csókakő (Čokavce)

## Dlhšie jaskyne
* Gántska jaskyňa - dĺžka: 
* Báraczházska jaskyňa - dĺžka: 
* Vértessomlóska jaskyňa - dĺžka: , hĺbka: 

## Galéria

Súbor:Vitányvár légifotó.jpg|Hrad Vitáň
Súbor:Várgesztes - Castle.jpg|Hrad Várgesztes
Súbor:Cotinus coggygria 2006-06-29.jpg|Typická rastlina: Cotinus coggygria
Súbor:Csakvár - Palace.jpg|Hrad Csákvár
Súbor:Hungary, Gánt, work aboveground - mine 02.jpg|bauxitový lom - Gánt
Súbor:Csókakő 01.jpg|Hrad Čokavce


## Zdroj

## Ďalšie zdroje

Kategória:Pohoria v Maďarsku
Peter Ludwig Mejdell Sylow

**Peter Ludwig Mejdell Sylow** (* 12. december 1832, Oslo, Nórsko – † 7. september 1918, Oslo, Nórsko) bol nórsky matematik. Je známy najmä vďaka dôležitým výsledkom v oblasti teórie grúp, predovšetkým vďaka tzv. Sylowovým vetám.

Kategória:Nórski matematici
Kategória:Držitelia Radu Pour le Mérite
Kategória:Osobnosti z Osla
Generácia (album)

***Generácia*** je prvý sólový štúdiový album slovenského rapera a člena 2H+ Vladisa vydaný pod vydavateľstvom EMI 26. apríla 2010. Je to aj prvé sólové hip-hopové slovenské 2CD. Album bol nahratý dvoch štúdiách - Anapol a Gitano Records.

Na albume sa zúčastnili aj hostia: rapperi Šipo, Suvereno, Bacil, Duane Flames, Bonano, Suchý Pes či Row G, speváci Kamil Mikulčík, Nela Pocisková, Gabo Toth, Jana Kirschner a iní. O hudobné produkcie sa postaral hlavne Deryck, potom Grimaso, Abe, G-Bod a iní.

Prvým singlom sa stala skladba "Poď bližšie" s hosťujúcou speváčkou Baškou. V čase vydania sa umiestnila na prvej priečke hranosti v českom rádiu Spin. K skladbe bol vytvorený klip, o jeho realizáciu sa postarali Imagine Vision. Klip mal 29. apríla premiéru na stránke Hip-Hop.sk.

Druhým singlom by mala byť skladba "Mama" s hosťujúcou Janou Kirschner.

Album obsahuje niekoľko skladieb, v ktorých je použitý autotune, rovnako ako kontroverznú skladbu "Trápi ma", v ktorej je spomenutý aj bývalý prezident prvej Slovenskej republiky Jozef Tiso a jeho poprava. Peter Bálik aj na základe niektorých výrokov v tejto skladbe napísal v týždenníku .týždeň o Vladisovi, že je extrémista a hlupák.

## Zoznam skladieb

### CD1

### CD2

## Referencie

Kategória:Hudobné albumy z 2010
Kategória:Albumy 2H+
Riemannova guľa

[thumb|Riemannova guľa môže byť znázornená ako komplexná rovina obalená okolo gule istým spôsobom [stereografická projekcia|stereografickej projekcie.]]

**Riemannova guľa** alebo **Riemannova sféra**, pomenovaná podľa Bernharda Riemanna, je matematický koncept umožňujúci rozšíriť Gaussovu rovinu komplexných čísel o bod reprezentujúci nekonečno takým spôsobom, že možno zmysluplne pracovať s výrazmi typu
:1 / 0 = \infty. 

Riemannova guľa sa niekedy označuje aj:
* **Komplexná [[projektívna priamka]]**, označovaná \mathbb{CP}^1 alebo
* **Rozšírená komplexná rovina**, prípadne **rozšírená Gaussova rovina**, označovaná \mathbb{\hat{C}} alebo \mathbb{C} \cup \{ \infty \}.

Z čisto algebraického pohľadu, komplexné čísla s nevlastným bodom v nekonečne tvoria systém, ktorý býva označovaný ako **rozšírené komplexné čísla**. Avšak aritmetika s nekonečnom sa neriadi zvyčajnými pravidlami, a preto takáto štruktúra netvorí pole. Výpočty na Riemannovej guli sa však z geometrického aj analytického pohľadu správajú rozumne aj v nekonečne.

Riemannova guľa je jednorozmerná komplexná varieta, nazývaná aj Riemannova plocha.

V komplexnej analýze sa Riemannova guľa používa najmä v teórii meromorfných funkcií. Veľmi často sa využíva v projektívnej a algebraickej geometrii, keďže je jedným zo základných príkladov komplexnej variety, projektívneho priestoru, ako aj algebraickej variety. Koncept Riemannovej gule tiež nachádza uplatnenie v nematematických odvetviach, ktoré využívajú matematickú analýzu a geometriu - predovšetkým v kvantovej mechanike a iných oblastiach fyziky.

## Komplexná varieta

Riemannova guľa je jednorozmerná komplexná varieta, ktorej atlas pozostáva z dvoch komplexných súradníc \zeta, \xi \in \mathbb{C}, kde
:\zeta: \hat{\mathbb{C}} \setminus \{\infty \} \to \mathbb{C} je definovaná ako \zeta(z) = z
a
:\xi: \hat{\mathbb{C}} \setminus \{0\} \to \mathbb{C} je definovaná ako \zeta(z) = \frac{1}{z} pre z \neq \infty a 0 pre z = \infty.

Takáto definícia intuitívne zodpovedá zlepeniu dvoch rovín, ktoré pokrývajú takmer celú guľu, až na jeden bod (ktorý je pre jednu rovinu 0 a pre druhú \infty). Počiatok \zeta-súradnice hrá v tomto prípade úlohu nekonečna pre \xi-súradnicu a naopak.

## Stereografická projekcia
[thumb|Stereografická projekcia Riemannovej gule do [Gaussova rovina|Gaussovej roviny.]]

Riemannova guľa môže byť interpretovaná nasledujúcim spôsobom: ide o guľu, ktorá sa južným pólom dotýka počiatku Gaussovej roviny. Ktorémukoľvek bodu *z* Gaussovej roviny možno priradiť bod na Riemannovej gule preložením priamky medzi bodom *z* a severným pólom gule. Bod, v ktorom sa táto priamka pretne s povrchom Riemannovej gule je bod Riemannovej gule odpovedajúci bodu *z*. Severný pól Riemannovej gule odpovedá nekonečnu, čo je v súlade s prirodzenou geometrickou predstavou.

## Referencie

## Pozri aj
* Komplexná analýza
* Gaussova rovina
* Stereografická projekcia

## Iné projekty

## Externé odkazy
* Riemannova guľa  - PlanetMath 
* Riemannova guľa - Wolfram MathWorld 

## Zdroje
*

Kategória:Geometria
Kategória:Komplexná analýza
Holomorfná funkcia

**Holomorfná funkcia** je v komplexnej analýze komplexná funkcia jednej alebo viacerých komplexných premenných, definovaná na otvorenej podmnožine \mathbb{C}, ktorá je v každom bode definičného oboru komplexne diferencovateľná. Komplexná diferencovateľnosť je silná podmienka, z ktorej okrem iného vyplýva, že holomorfná funkcia musí byť nekonečne diferencovateľná a tiež rozvinuteľná do Taylorovho radu. Pojem holomorfnej funkcie býva niekedy zamieňaný s pojmom analytickej funkcie.

Pre komplexné funkcie jednej komplexnej premennej sa holomorfnosť definuje nasledovne. Funkcia *f* je holomorfná na otvorenej množine \Omega \subseteq \mathbb{C} práve vtedy, ak pre každý bod z_0 \in \Omega  existuje limita
:f'(z_0) := \lim_{z \to z_0}\frac{f(z) - f(z_0)}{z - z_0} = \lim_{h \to 0}\frac{f(z_0+h) - f(z_0)}{h} ,
ktorá sa nazýva komplexná derivácia funkcie *f*.

## Zdroje

* Ahlfors, L: *Complex Analysis, Third Edition*. McGraw-Hill, 1979.
* 

## Pozri aj

* Meromorfná funkcia

Kategória:Komplexná analýza
Meromorfná funkcia

**Meromorfná funkcia** na otvorenej podmnožine *D* Gaussovej roviny je v komplexnej analýze komplexná funkcia komplexnej premennej, ktorá je holomorfná na *D* s výnimkou istej množiny izolovaných bodov, ktoré sú pólmi danej funkcie.

Každá meromorfná funkcia sa dá vyjadriť ako podiel dvoch holomorfných funkcií, kde funkcia v menovateli nie je konštantná 0. Podiel má v danom bode pól práve vtedy, ak v ňom funkcia v menovateli nadobúda hodnotu 0.

## Zdroj

## Pozri aj

* Holomorfná funkcia

Kategória:Komplexná analýza
One Wall Centre

**One Wall Centre** alebo **Sheraton Wall Centre** je v súčasnosti druhý najvyšší mrakodrap vo vancouverskom downtowne. Architektonický návrh vypracovalo štúdio Busby Perkins+Will. Jeho výstavba bola dokončená v roku 2001, je držiteľom ocenenia Emporis Skyscraper Award za najlepší mrakodrap postavený v tom roku.

Dosahuje výšku 150 metrov, celkovo má 48 poschodí. Na prvých 27 poschodiach je umiestnený štvordiamantový hotel Sheraton Wall Centre, na 28. až 30. poschodí sídli realitná kancelária Intrawest a na zvyšných 17 poschodiach sa nachádzajú obytné kondomíniá.

## Výstavba
K vyrovnaniu možných harmonických kmitov pri silnom vetre má One Wall Centre zladený tlmiaci vodný systém, ktorý je umiestnený na najvyššom poschodí budovy a ktorý pozostáva z dvoch špeciálne navrhnutých vodných nádrží o objeme 227 300 litrov. Tieto nádrže sú navrhnuté tak, aby harmonické kmity pohybujúcej sa vody v nádržiach pôsobili proti harmonickým kmitom kývajúcej sa budovy.

thumb|left|Na spodných podlažiach je použité tmavšie zasklenie, na vrchných svetlejšie
Exteriér budovy je dvojfarebný. Na nižších poschodiach je tmavšie zasklenie, vo vyšších poschodiach je umiestnené ľahké farebné sklo. Aby bola uspokojená požiadavka mestského plánovacieho úradu, ktorý sa obával, že mrakodrap by mohol dominovať celej mestskej panoráme, bolo rozhodnuté, že konečný výzor bude veľmi svetlý, aby splynul s modrou oblohou. Po tom, čo bol celkový dizajn schválený, bola vznesená drobná požiadavka o jeho zmenu v tom zmysle, že budova mala mať výrazne tmavšie zasklenie. Túto požiadavku schválil zamestnanec mestského plánovacieho úradu umiestnený na nižšom stupni rozhodovacieho procesu, ktorý si zrejme neuvedomil význam tejto zmeny. Keď začalo byť zasklenie umiestňované na budovu, všimli si zamestnanci plánovacieho úradu, že toto sklo je iné, ako bol návrh schválený ich úradom a širokou verejnosťou. Po mnohých vzájomných obvineniach mesto súhlasilo s kompromisom a povolilo umiestnenie tmavšieho zasklenia, ktoré už bolo nainštalované s tým, že tmavšie zasklenie ostane na spodnej časti budovy a na vrchnej bude umiestnené svetlejšie tak, ako to bolo pôvodne plánované.

## Referencie

## Pozri aj
* Zoznam najvyšších budov vo Vancouveri

## Iné projekty

## Externé odkazy
* Projektová stránka One Wall Centre  na Glotman•Simpson Group 
* One Wall Centre na emporis.com 

Kategória:Mrakodrapy v Kanade
Kategória:Stavby vo Vancouveri
Kategória:Hotely v Kanade
Kategória:Architektúra z 2001
Poslední kovboj

***Poslední kovboj*** je prvý album Michala Tučného. Album vydal Supraphon v roku 1982 na LP.

## Zoznam piesní
# „Poslední kovboj“
# „Báječná ženská“
# „Modrá z džín“
# „Indián Banjo“
# „Zdám se ti lepší nežli jsem“
# „Děláme co můžem“
# „Koukám, jak celá země vstává“
# „Pár rezavejch kolejí“
# „Noční pták“
# „Dík za ten stop“
# „Cesty toulavý“
# „Spím v obilí“
# „Poslední kovboj“

## Referencie

Kategória:Albumy Michala Tučného
Kategória:Hudobné albumy z 1982
Kategória:Debutové albumy
Cesta II. triedy 583 (Slovensko)

**Cesta II. triedy 583** je cesta II. triedy na Slovensku, dlhá 43,984 km. Začína sa v Žiline a končí v Párnici okres Dolný Kubín. 

## Priebeh
II/583 začína v Žiline križovatkou s I/11 v časti Budatín. Stáča sa k Váhu a pokračuje východným smerom popod *Dubeň*, kde sa spája s vetvou II/583A, vedúcou z cesty I/60. Prechádza cez Tepličku, automobilku Kia a Gbeľany a vstupuje do *Terchovskej doliny* a obce Krasňany. Pokračuje popri Stráži a Belej, nasleduje odbočka do Lutíš (spojnica s cestou II/520 a Starou Bystricou) a rázovitá obec Terchová, za ktorou cesta vystúpa do sedla Rovná hora.

Zo sedla už na území okresu Dolný Kubín klesá do Zázrivej a lesnatým údolím Zázrivky pokračuje do Párnice. Končí križovatkou s cestou I/70, spájajúcou Kraľovany s Dolným Kubínom.

## Súvisiace cesty
**Cesta II. triedy 583A** tvorí spojku cesty II/583 a žilinského mestského okruhu bez zachádzky cez Budatín. Dlžka cesty je 0,985 km. 
Začína na mimoúrovňovej križovatke s cestou I/60, pokračuje smerom na východ mostom ponad Váh, za ktorým odbočuje na sever a končí na križovatke s II/583.

Pôvodne cesta tvorila obchvat Tepličky nad Váhom a Gbelian a zároveň kapacitné dopravné napojenie areálu KIA Žilina na žilinský mestský okruh s dĺžkou 6,904 km. Úsek mimo súčasnú cestu 583A bol prekategorizovaný na účelovú komunikáciu. 

### Zaniknuté cesty
**Cesta II. triedy 583B** bola krátka spojka medzi cestami II/583 a II/583A s dĺžkou bola 0,296 km. Zanikla zlúčením do cesty 583A.

**Cesta II. triedy 583C** a **583D** spájali cesty II/583 a II/583A v rámci priemyselného areálu Kia Žilina. Cesta 583C bola dlhá 0,985 km a nachádzala sa pri závode Kia. Cesta 583D bola dlhá 1,130 km a nachádzala sa pri závode Mobis. Zanikli prekategorizovaním na účelové komunikácie.

## Referencie

## Zdroje
* 

583
Kategória:Doprava v okrese Žilina
Kategória:Doprava v okrese Dolný Kubín
Kategória:Stavby v okrese Žilina
Kategória:Stavby v okrese Dolný Kubín
Anka Chřestýš & Poslední kovboj

**Anka Chřestýš & Posledni kovboj** je druhý album Michala Tučného, v spolupráci s Rattlesnake Annie a skupinou Tučňáci. Album vydal Supraphon v roku 1983 na LP.

## Zoznam skladieb
# „Veliká pláň“
# „Ukolébavka z Tennessee“
# „Báječná ženská“
# „Poslední kovboj“
# „Boty z kůže toulavejch psů“
# „Tam u nebeských bran“
# „Stará dobrá country“
# „Máma chřestýš“
# „I Saw The Light“
# „Pověste ho vejš“
# „Dám sbohem řekám“
# „Jak to doopravdy bylo s Ankou Chřestýšem, Posledním kovbojem a Smokey Sidem“

## Referencie

Kategória:Albumy Michala Tučného
Kategória:Albumy skupiny Tučňáci
Kategória:Hudobné albumy z 1983
Stodola Michala Tučného

***Stodola Michala Tučného*** je tretí album Michala Tučného. Album vydal Supraphon v roku 1983 na LP.

## Zoznam skladieb
# „Ještě dlouhou cestu mám“
# „Feleena“
# „Projíždím“
# „Oskar“
# „Osada U tří klád“
# „Máš mě přečtenýho“
# „Ráno budem moudřejší“
# „Rád se brouzdám rosou“
# „Na to mám“
# „Obyčejná štreka“
# „Řeknu vám“
# „Diggy liggy“

## Referencie

Kategória:Albumy Michala Tučného
Kategória:Hudobné albumy z 1983
Jak chcete žít bez koní

***Jak chcete žít bez koní*** je štvrtý album Michala Tučného. Album vydal Supraphon  1113 3759 H v roku 1985 na LP.

## Zoznam skladieb
# „Abych tu žil“
# „Vánek s vůní burčáku“
# „The Cross Of Changes“
# „Všichni jsou už v Mexiku“
# „Dilema“
# „Jen nic nesmíš dát na mý zpívání“
# „Měsíčku“
# „Nevidím důvod“
# „Vltavský drak“
# „Nejlíp umím slibovat“
# „Chtěl bych být medvídkem“
# „Tenhle druh písní“
# „Jak chcete žít bez koní“

## Referencie

Kategória:Albumy Michala Tučného
Kategória:Albumy skupiny Tučňáci
Kategória:Hudobné albumy z 1985
Jak to doopravdy bylo s Babinským

***Jak to doopravdy bylo s Babinským*** je piaty album Michala Tučného. Album vydal Supraphon v roku 1986 na LP.

## Zoznam skladieb
# „Jak to doopravdy bylo s Babinským“
# „V létě 1837“
# „Stát mimo zákon“
# „Čistá práce“
# „Můj kalendář“
# „Účty“
# „Umět se narodit“
# „Poslední náboj“
# „Já nic, já muzikant“
# „Roky jdou“
# „Být hlídačem růží“

## Referencie

Kategória:Albumy Michala Tučného
Kategória:Albumy skupiny Tučňáci
Kategória:Hudobné albumy z 1986
Travis Rettenmaier

**Travis Rettenmaier** (* 6. august 1983, Tarzana, Kalifornia, USA) je súčasný americký profesionálny tenista. Počas svojej kariéry vyhral 1 turnaj ATP vo štvorhre.

## Finálové účasti na turnajoch ATP (1)

### Štvorhra - výhry (1)

## Externé odkazy

Kategória:Narodenia v 1983
Kategória:Tenisti USA
Xandros

**Xandros** je názov série operačných systémov vytvorených spoločnosťou Xandros Corporation. Názov je odvodený od softvérového programu X Window System a gréckeho ostrova Andros.

## Zdroj

Kategória:Operačné systémy
DOSBox

**DosBox** je DOS-emulátor, ktorý používa SDL-knižnice, ktoré umožňujú prevádzkovať tento program na rôznych platformách ako sú napríklad Linux, Windows, BeOS, Mac OS…
Tento program emuluje CPU:286/386 realmode/protected módy, súborové systémy FileSystem/XMS/EMS, Tandy/Hercules/CGA/EGA/VGA/VESA grafiku, a SoundBlaster/Gravis Ultra zvukové karty pre lepšiu kompatibilitu so staršími hrami a programami.

DOSBox je k dispozícii zadarmo a ide o opensource

## Externé odkazy
* Domovská stránka projektu

## Iné projekty

## Zdroj

Kategória:DOS
Kategória:Emulátory
Shaw Tower

**Shaw Tower** je mrakodrap v downtowne vo vancouverskej oblasti Coal Harbour nachádzajúci sa na ulici West Cordova Street. Sídli v ňom centrála telekomunikačnej spoločnosti Shaw Communications pre oblasť Lower Mainland.

Má 41 poschodí, dosahuje výšku 149 metrov, jeho výstavba bola dokončená v roku 2004. V súčasnosti je to tretia najvyššia budova vo Vancouveri. Na 16 spodných poschodiach sú kancelárske priestory, na vrchných 24 poschodiach je 130 kondomínií.

Shaw Communications, spoločnosť podľa ktorej je stavba pomenovaná, v nej má celých 12 poschodí.

Budova má dve oficiálne adresy, 1067 West Cordova Street je adresa pre kancelárie a 1077 West Cordova Street pre obytnú časť.

## Pozri aj
*Zoznam najvyšších budov vo Vancouveri

## Referencie

## Externé odkazy
* Shaw Tower na emporis.com 

Kategória:Mrakodrapy v Kanade
Kategória:Stavby vo Vancouveri
Kategória:Architektúra z 2004
Kostol Narodenia Panny Márie (Omšenie)

náhľad|Omšenský kostolík
náhľad|Omšenský kostolík

**Kostol Narodenia Panny Márie** je rímskokatolícky kostol, nachádzajúci sa v obci Omšenie. Bol postavený v prvej polovici 13. storočia v románskom slohu a prebudovaný v roku 1802.

Správcovia farnosti sa venovali postupnej rekonštrukcii - najskôr boli položené dlaždice a vymaľované. Neskôr farníci vyhotovili nové lavice, nové zariadenie do sakristie a celý kostol zvnútra obložili dreveným obkladom. V roku 1984 prebehla rekonštrukcia strechy kostola a v roku 1986 sa odizolovali základy, vysušili múry a kostolu sa dala nová omietka. Práce sa financovali z darov veriacich a robili sa zväčša svojpomocne. V roku 1997 boli v kostole vymenené všetky okná a dvere.

Kostol je národnou kultúrnou pamiatkou.

## Referencie

## Iné projekty

Kategória:Omšenie
Omšenie
Kategória:Kultúrne pamiatky na Slovensku
Omšenie
Omšenie
Stopa (rytmická jednotka)

**Stopa** je najmenšia samostatná jednotka metra organizovaného vo verši. V nej vždy musí byť prítomný prvok, ktorý je nositeľom metrického impulzu. Stopa sa skladá z dvoch častí:

* z ťažkej doby (označovanej znamienkom —), teda tézy – z hľadiska metra je dôraznou časťou stopy, ktorá nesie metrický dôraz, teda iktus
* z ľahkej doby (označovanej znamienkom ∪), teda arzy – nedôrazná časť stopy z hľadiska metra bez iktu

## Druhy stôp
V slovenskom jazyku sa dôraz kladie najmä na prvú slabiku v slove. 

* **<u>Dvojslabičné slová/vetné konštrukcie</u>**

V prípade dvojslabičných slov sa väčšinou vytvorí stopa trochejská (—∪), napr.:

*víťaz, radosť, hora*

*—  ∪    — ∪    — ∪*

V prípade niekoľkých slov v slovenčine (krátke spojky, predklonky, príklonky...), ktoré sa nachádzajú pred plnovýznamovými slovami, sa môže vyskytnúť aj stopa jambická (∪—), napr.: 

*si kvet, i jar, a tiež*

*∪ —   ∪ —  ∪ —*

* **<u>Trojslabičné slová/vetné konštrukcie</u>**

V trojslabičných slovách sa väčšinou vytvára stopa daktylská (—∪∪), napr.: 

*žalostný, radostný, lakomý*

*—  ∪   ∪   — ∪  ∪   — ∪  ∪*

... inokedy amfibrach (∪—∪), napr.:

*a vráť mi, len iskrí*

*∪  —  ∪    ∪  —  ∪*

... alebo aj anapest (∪∪—), napr.: 

*kde je dom (?), som tu sám (?)*

*∪    ∪    —          ∪    ∪   —*

* **<u>Štvorslabičné slová/vetné konštrukcie</u>**

V štvorslabičných slovách sa väčšmi vyskytujú dve trochejské stopy (—∪—∪), napr.:

*prekvapenie, čitateľný, spôsobené*

*—  ∪ — ∪      —∪—∪     — ∪ — ∪*

* **<u>Päťslabičné slová/vetné konštrukcie</u>**

V päťslabičných slovách sa väčšinou vyskytuje daktylotrochej (—∪∪—∪), napr.: 

*prispôsobivý, neupratané*

*— ∪ ∪ — ∪    — ∪ ∪ — ∪*

### Tabuľka stôp

## Zdroje

* ŠTRAUS, František. *Základy slovenskej verzológie*. prvé vyd. Bratislava : Literárne informačné centrum, 2003. ISBN 80-88878-81-0. S. 30-33.
* ŠTRAUS, František. *Poézia a verš (verzologikcké pratikum)*. prvé vyd. Bratislava : Vydavateľstvo Spolku slovenských spisovateľov, 2007. ISBN 978-80-8061-287-0. S. 20-22. 

Kategória:Stopy
Sat.1

**Sat.1** (názov prevádzkovateľa *Sat.1 SatellitenFernsehen GmbH*) je nemecká súkromná televízna stanica so sídlom v Unterföhringu pri Mníchove. Stanica patrí do skupiny ProSiebenSat.1 Media. Stanica je v skupine divákov vo veku 14-49 rokov tretia najsledovanejšia.

Stanica začala vysielať 1. januára 1984 ako prvá súkromná televízna stanica v Nemecku pod názvom *Programmgesellschaft für Kabel- und Satellitenrundfunk* (PKS). Spočiatku bolo vysielanie dostupné iba v rámci káblovej siete v meste Ludwigshafen. 1. januára 1985 sa stanica premenovala na dnešný názov *Sat.1*. V roku 1990 sa presťahovala do Mainzu, odkiaľ vysielala až do presťahovania do Berlína v roku 1999. V roku 2000 došlo k organizačnému spojeniu so stanicou ProSieben a týmto vznikla skupina *ProSiebenSat.1 Media*. V roku 2008 došlo k ďalšiemu sťahovaniu sídla stanice do Unterföhringu pri Mníchove.

Spočiatku stanica vysielala prevažne zahraničné filmy a seriály. Postupne začala vyrábať aj vlastné televízne seriály, filmy a zábavné relácie.

## Referencie


## Iné projekty

## Externé odkazy
* Webový portál Sat.1

Kategória:Televízne stanice v Nemecku
Apokryf

**Apokryf** (zo ) môže byť:
*pôvodne do raného kresťanského veku: (posvätný) spis určený len pre úzky okruh vyvolených
* v židovskom a kresťanskom náboženstve: náboženský text, ktorý nebol zahrnutý do kánonu posvätných biblických textov, resp. u protestantov deuterokánonická kniha príp. všeobecnejšie kniha, o ktorej zaradení do kánonu nepanovala svojho času zhoda, pozri apokryf (judaizmus) a apokryf (kresťanstvo) a deuterokánonická kniha
* v teológii a literatúre: text, ktorý do biblického kánonu nepatrí, no svojou povahou náboženského spisu sa kanonickému textu v niektorých ohľadoch blíži
* v literárnej histórii: literárne dielo, ktoré sa neprávom pripisovalo nejakému autorovi, alebo je zaradené nesprávne do určitého obdobia, pozri apokryf (literárna história)
*všeobecnejšie:
**dielo pochybného autora, pochybnej hodnovernosti alebo zámerne podvrhnuté
**náboženské alebo filozofické dielo zámerne sťahované z obehu z dôvodu jeho obsahu alebo autorstva
**falzifikát

## Zdroje
* apokryf. In: 
* apokryfy. In:
Slovenské národné hokejové mužstvo na MS 2010

thumb|right|Dresy slovenského národného hokejového mužstva na Majstrovstvách sveta v ľadovom hokeji 2010

Toto je zostava **[[Slovenské národné hokejové mužstvo|slovenskej hokejovej reprezentácie]]** na Majstrovstvách sveta v ľadovom hokeji 2010.

## Tréneri
* Glen Hanlon
* Ľubomír Pokovič
* František Hossa

## Zostava

## Zloženie kádra

## Výsledky Slovenska na MS 2010

### Základná skupina A

* Slovensko - Rusko **1:3** (0:1,0:1,1:1)
Najlepší hráč zápasu SR: Peter Budaj
Historická vzájomná bilancia: (3-3-4; 26:33)

* Bielorusko - Slovensko **2:4** (2:0,0:2,0:2)
Najlepší hráč zápasu SR: Milan Bartovič
Historická vzájomná bilancia: (2-0-4; 11:14)

* Kazachstan - Slovensko **1:5** (0:1,0:2,1:2)
Najlepší hráč zápasu SR: Ivan Čiernik
Historická vzájomná bilancia: (0-1-3; 2:14)

**2.** Slovensko 2-0-0-1   10:6  6 bodov

### Osemfinálová skupina E

* Slovensko - Dánsko **0:6** (0:6,0:0,0:0)
Najlepší hráč zápasu SR: Andrej Sekera
Historická vzájomná bilancia: (2-0-1; 14:8)

* Fínsko - Slovensko **5:2** (0:0,3:0,2:2)
Najlepší hráč zápasu SR: Vladimír Mihálik
Historická vzájomná bilancia: (6-1-3; 29:25)

* Slovensko - Nemecko **1:2** (0:1,1:1,0:0)
Najlepší hráč zápasu SR: Marek Svatoš
Historická vzájomná bilancia: (3-0-3; 15:10)

**6.** Slovensko 1-0-0-4  8:18  3 body

Historická vzájomná bilancia je uvádzaná len vrátane zápasov odohratých na pôde majstrovstiev sveta všetkých kategórií.

## Traja najlepší hráči tímu
* 44 Andrej Sekera
* 27 Ivan Čiernik
* 31 Peter Budaj

## Externé odkazy
* iihf.com

Kategória:Slovenské národné hokejové mužstvo
Vértes

**Vértes** môže byť:
* mesto v východnom Maďarsku, pozri Létavértes (mesto)
* pohorie v Maďarsku, pozri Vértes (pohorie)
Bakonský les

::*V širšom zmysle je Bakonský les synonymum Zadunajského stredohoria, pozri [[Zadunajské stredohorie]].*

**Bakonský les** () je krasové pohorie v Maďarsku v Vesprémskej župe a Rábsko-mošonsko-šopronskej župe. Má rozlohu . Najvyšší bod je Kőris-hegy s výškou 

Názov Bakony je odvodený zo slovanských slov bukovina alebo bükonja (oboje od slova buk).

## Rozdelenie
* Északi-Bakony
* Déli-Bakony

## Galéria

B szt laszlo cuha volgy.jpg|Bakonyszentlászló- údolie potoka Cuha
Gaja river.jpg|Bakonynána- údolie potoka Gaja
Cistercian Convent Zirc.jpg|Zirc


## Referencie

## Iné projekty

## Zdroj
* 

Kategória:Pohoria v Maďarsku
Cesta II. triedy 537 (Slovensko)

**Cesta II. triedy 537** (*II/537*) je cesta II. triedy na Slovensku v Žilinskom a Prešovskom kraji. Na svojej dĺžke 62,111 km spája mestá Liptovský Hrádok a osady mesta Vysoké Tatry. Spolu s časťou cesty I/66 od Tatranskej Kotliny po Tatranskú Javorinu nesie názov Cesta slobody. 

## História
Cesta pôvodne viedla od Štrbského Plesa po poľskú štátnu hranicu pri Tatranskej Javorine, pričom medzi Štrbským Plesom a Tatranskou Kotlinou mala cesta už v 20. rokoch bezprašný (asfaltový) povrch. Z dnešného úseku Liptovský Hrádok – Štrbské Pleso existoval v roku 1946 len úsek po Pribylinu, pričom aj ten bol až do roku 1950 len vicinálnou cestou. Po jeho zoštátnení k 1. januáru 1950 bol formálne pričlenený k ceste *II/537* a neskôr predĺžený do Podbanského, avšak cesta samotná bola ešte ďalších 20 rokov prerušená. V roku 1950 bol z cesty odčlenený úsek Tatranská Kotlina – Tatranská Javorina, ktorý bol pričlenený k ceste I/67. Od 1. augusta 2015 bol tento úsek preklasifikovaný na I/66. K nej bol pričlenený celý úsek I/67 od Pustého Poľa cez Poprad, Kežmarok, až po hraničný priechod Tatranská Javorina.

Pred konaním Majstrovstiev sveta v klasickom lyžovaní v roku 1970 bola v rokoch 1967 až 1969 modernizovaná celá cestná sieť vo Vysokých Tatrách. Cesta *II/537* bola rozšírená a na viacerých miestach preložená, zároveň sa tiež dostaval chýbajúci úsek medzi Podbanským a Štrbským Plesom, pričom pre súvislosť cesty bol do nej začlenený aj krátky úsek cesty II/538. Zmenilo sa aj trasovanie cesty medzi Štrbským Plesom a Vyšnými Hágmi: cesta pôvodne viedla súbežne so železnicou okolo zástavky Popradské pleso. Pôvodné úseky cesty *II/537* sú dnes miestnymi komunikáciami.

## Priebeh
Cesta II/537 sa začína v meste Liptovský Hrádok na križovatke s I/18, odkiaľ pokračuje k obci Liptovský Peter a križovatke s D1 a E50. Okrajom Vavrišova a Pribyliny pokračuje údolím Belej k Podbanskému, odkiaľ vedie náročným terénom k Štrbskému Plesu (cesta tu vystupuje do výšky cca 1260 m n. m.), ku križovatke s cestou II/538. 

Pokračuje k osadám Vyšné Hágy (križovatka s II/539), Nová Polianka, Tatranská Polianka, Tatranské Zruby a Starý Smokovec. Nasleduje križovatka s cestou II/534 a osady Tatranská Lesná, Tatranská Lomnica (križovatka s II/540), Tatranské Matliare a Kežmarské Žľaby. Končí pri osade Tatranská Kotlina križovatkou s cestou I/66, po ktorej do Tatranskej Javoriny pokračuje **Cesta slobody**.

## Referencie


## Zdroje
* Miestopisný priebeh cestných komunikácií (Slovenská správa ciest)
* 

537
Kategória:Štrba
Cesta II. triedy 540 (Slovensko)

**Cesta II. triedy 540** (*II/540*) je cesta II. triedy na Slovensku v Prešovskom kraji v okrese Poprad. Začína na križovatke s cestou I/66 vo Veľkej Lomnici a okolo *Eurocampu* smeruje do Tatranskej Lomnice, kde končí križovatkou s II/537.

## Zaujímavosť
Táto cesta je spomenutá v piesni od slovenskej skupiny IMT Smile s názvom Cesty II. triedy. Na základe inšpirácie touto skladbou vytvoril časopis auto motor a šport cestopis po cestách II. triedy, ktorý uverejnil v čísle 10/2020.

## Zdroje
* Miestopisný priebeh cestných komunikácií (Slovenská správa ciest)
* 

540
Cesta II. triedy 538 (Slovensko)

**Cesta II. triedy 538** (*II/538*) je cesta II. triedy na Slovensku v Prešovskom kraji. 

## História
Do roku 1969 viedla cesta až po Nové Štrbské Pleso na križovatku s cestou II/537, ktorá pokračovala ďalej k Štrbskému plesu. Pred konaním Majstrovstiev sveta v klasickom lyžovaní v roku 1970 bola vybudovaná preložka cesty II/537 južne od Štrbského Plesa a jej predĺženie smerom do Podbanského a cesta *II/538* sa tak skrátila po križovatku s novou trasou cesty II/537.

## Priebeh
Začína na križovatke s I/18 v Tatranskej Štrbe, odkiaľ pokračuje stúpaním lesom k Štrbskému Plesu, kde končí na križovatke s cestou II/537. 

## Zdroje
* Miestopisný priebeh cestných komunikácií (Slovenská správa ciest)
* 

538
Kategória:Štrba
Gamilaraay (jazyk)

**Gamilaraay** (iné názvy: **camileroi, gamilarájčina, gamilaroi, kamilaroi**) je takmer vyhynutý jazyk patriaci medzi pama-nyungské jazyky. Hovorilo sa ním na severu štátu Nový Južný Wales v Austrálii. Pri poslednom sčítaní ľudu v Australii sa niekoľko tisíc ľudí identifikovalo ako hovoriacich po gamilarájsky. Gamilarájčina je vyučovaná v austrálskych školách.

## Iné projekty

## Externé odkazy
* Gamilaraay garay  

Kategória:Pama-nyungské jazyky
Cesta II. triedy 539 (Slovensko)

**Cesta II. triedy 539** (*II/539*) je cesta II. triedy na Slovensku v Prešovskom kraji a okrese Poprad. Začína na križovatke s cestou I/18 pri Mengusovciach, pokračuje k Štôle a Vyšným Hágom, kde končí na križovatke s cestou II/537. 

## Zdroje
* Miestopisný priebeh cestných komunikácií (Slovenská správa ciest)
* 

539
Oktálový strom

thumb|Rekurzívne delenie kocky na oktanty (vľavo) a zodpovedajúci oktálový strom (vpravo).

**Oktálový strom**, známy aj pod anglickým názvom **octree**, je údajová štruktúra používaná predovšetkým v počítačovej grafike na efektívnu reprezentáciu voxelových údajov.

## Voxely

Jednou z možných reprezentácií trojrozmerných objektov sú tzv. voxely, ktoré sú trojrozmernou analógiou pixelov. Sú to elementárne častice objemu, ktoré možno chápať ako dostatočne malé kocky. Priamočiara voxelová reprezentácia trojrozmerných objektov pomocou trojrozmerného poľa je však značne pamäťovo náročná. Jednou z pamäťovo efektívnejších možností takejto reprezentácie 3D objektov sú oktálové stromy.

## Reprezentácia oktálovým stromom

Celú scénu obsahujúcu modelované 3D údaje možno chápať ako kocku. V prípade reprezentácie pomocou voxelov je táto kocka rozdelená na spravidla veľké množstvo menších kociek, ktoré zodpovedajú voxelom. Každý voxel môže nadobúdať binárnu hodnotu 1 alebo 0 podľa toho, či je plný (je súčasťou modelovaného objektu) alebo prázdny (nie je súčasťou modelovaného objektu).

Myšlienka oktálových stromov je, že sa do pamäte neukladajú nutne všetky voxely, ale ak v scéne existuje napr. kocka o 2 x 2 (alebo viac) voxeloch s rovnakou hodnotou všetkých voxelov, uloží sa do pamäte iba informácia o tejto kocke.

Na realizáciu tejto myšlienky sa používa strom, ktorého každý uzol, ktorý nie je listom, má presne osem synov. Koreň stromu zodpovedá celej scéne, každý iný uzol nejakej jej časti (kocke). Každý uzol môže nadobúdať jednu z troch hodnôt, ktoré určujú charakter kocky zodpovedajúcej danému uzlu. Možné hodnoty sú:
* plná kocka, obsahuje len plné voxely,
* prázdna kocka, obsahuje len prázdne voxely,
* heterogénna kocka, obsahuje aj plné aj prázdne voxely.
V prípade, že je v danom uzle uložená jedna z prvých dvoch hodnôt, daný uzol už obsahuje kompletnú informáciu o charaktere zodpovedajúcej kocky, a teda už nemá žiadnych synov. V prípade, že je kocka heterogénna, má daný uzol presne osem synov, ktoré reprezentujú oktanty (osminy) danej kocky. V najhoršom prípade môže takéto delenie na osminy pokračovať až na úroveň voxelov, ale vo väčšine prípadov znamená takýto postup značnú pamäťovú úsporu.

## Zdroj
* Ružický, E., Ferko, A.: *Počítačová grafika a spracovanie obrazu.* Bratislava: Sapientia, 1995

## Externé odkazy
* Implementácia  oktálového stromu v jazyku C++ 
*Octree 

Kategória:Počítačová grafika
Kategória:Údajové štruktúry